Gilroy vill Franco í nýju Bourne myndina 8. nóvember 2010 11:32 Kvikmyndaleikarinn James Franco er nú sterklega orðaður við aðalhlutverkið í næstu Bourne mynd – The Bourne Legacy . Leikstjórinn Tony Gilroy hefur verið að bera víurnar í leikarann , sem þekktur er fyrir leik sinn í Spiderman og Eat Pray Love , m.a . Nýjasta mynd hans er 127 Hours , en í þeirri mynd sem er sannsöguleg , leikur hann fjallaklifrarann Aron Ralston sem var fastur með hendina í sprungu í 127 klukkutíma , eða þangað til honum tókst að skera hendina af sér og sleppa . The Bourne Legacy yrði fyrsta Bourne myndin án Matt Damon í hlutverki Jason Bourne ofurnjósnarans . Ef Franco myndi taka hlutverkið að sér þá myndin hann þurfa að túlka alveg nýja hetju , þar sem Gilroy sagði nýverið að enginn myndin koma í stað Damons . Hann sagði : „ Ég gæti ekki séð neinn annan en Damon fyrir mér í hlutverki Bourne . “ Það er lítið vitað enn um handritið að myndinni , þó að Gilroy hafi staðfest að Jason Bourne sé ekki látinn , sem gefur kost á því fyrir hann , og Matt Damon , að koma til leiks síðar . Franco , sem er 32 ára , er hægt að sjá næst í Planet of the Apes forsögunni ; Rise of the Apes , ásamt Andy Serkis , Tom Felton og Freida Pinto .